
****

# โรงเรียนสาธิตมหาวิทยาลัยมหาสารคาม (ฝ่ายมัธยม) ตำบลขามเรียง อำเภอกันทรวิชัย จังหวัดมหาสารคาม 44150

# ที่ ศธ 0530.29 / 218

23 มิถุนายน 2557

**เรื่อง** ขออนุญาตปฏิบัติการสอนโดยไม่มีใบประกอบวิชาชีพครู

**เรียน** เลขาธิการครุสภา

สิ่งที่ส่งมาด้วย 1.แบบขออนุญาตให้ประกอบวิชาชีพโดยไม่มีใบอนุญาตประกอบวิชาชีพครู จำนวน 1 ชุด

2.สำเนาหลักฐานแสดงวุฒิการศึกษา/ใบรายงานผลการศึกษา จำนวน 1 ชุด

3.สำเนาบัตรประจำตัวประชาชน จำนวน 1 ชุด

4.สำเนาสัญญาจ้าง จำนวน 1 ชุด

5.รูปถ่าย จำนวน 2 รูป

6.หนังสือรับรองการปฏิบัติงาน จำนวน 1 ชุด

ด้วยโรงเรียนสาธิตมหาวิทยาลัยมหาสารคาม (ฝ่ายมัธยม) มีความประสงค์ให้**นายโยธิน ป้องเพชร** วุฒการศึกษา วท.บ.จิตวิทยา ซึ่งไม่มีใบประกอบวิชาชีพครู เข้ามาปฏิบัติการสอนในสถานศึกษาเนื่องจากทางโรงเรียนขาดแคลนบุคลากรในสาขาวิชานี้และมีความจำเป็นต้องจัดการเรียนการสอนให้กับนักเรียนให้เป็นไปตามหลักสูตรและกรอบกำหนดของเวลาของการเรียนและวัดผลทางการศึกษา

ดังนั้น โรงเรียนสาธิตมหาวิทยาลัยมหาสารคาม (ฝ่ายมัธยม) จึงจำเป็นต้องให้บุคคลดังกล่าวปฏิบัติการสอนเพื่อไม่ให้ส่งผลกระทบต่อการจัดการเรียนการสอน **จึงใคร่ขอให้ครุสภาพิจารณาอนุญาตให้**

**นายโยธิน ป้องเพชร ประกอบวิชาชีพครูได้** และทางโรงเรียนจะให้บุคคลดังกล่าวพัฒนาตนเองให้มีคุณสมบัติครบตามมาตรฐานวิชาชีพที่ครุสภากำหนดต่อไป

จึงเรียนมาเพื่อโปรดพิจารณา

ขอแสดงความนับถือ

(นายอรุณ แก้วมั่น)

ผู้รักษาการผู้อำนวยการ

โรงเรียนสาธิตมหาวิทยาลัยมหาสารคาม (ฝ่ายมัธยม)

# โรงเรียนสาธิตมหาวิทยาลัยมหาสารคาม (ฝ่ายมัธยม)โทรศัพท์/ โทรสาร 043-754636